Kina nezasita sirovinama
Velika potražnja Kine za sirovinama stvara probleme u svetskoj ekonomiji i zaštiti prirodne sredine
Kineska vlada i kompanije potpisuju ugovore u zemljama širom sveta, čak i delovima sveta u koje ulaže mali broj stranih investitiora. Ove godine je, na primer kineska rudarska kompanija Žonghui potpisala ugovor o ulaganju u rudnike bakra u Zambiji, vredan 3.6 milijardi dolara. Kineske firme ulažu i na drugim mestima širom Afrike i u drugim delovima sveta, kako bi obezbedile pristup nafti i drugim sirovinama i time pospešile rast kineske ekonomije. Džej Piter Fam je analitičar za Afriku u Atlantskom savetu u Vašingtonu. On ističe da su kineska ulaganja vrlo promišljena. Kada kineske kompanije koriste infrastrukturne projekte kao vid plaćanja, one to čine sa svojom opremom, materijalom i, čak, kineskim radnicima, kao na primer u Sudanu. Autor Dejvid Šin takodje upozorava da mnogim sporazumima nedostaje transparentnost. Ekološke grupe su takođe zabrinute. Aktivisti Grinpisa ističu da u mnogim delovima jugoistiočne Azije, uključujući i Indoneziju, kineska ulaganja u proizvodnju palminog ulja, drvnu i papirnu industriju dovode do deforestacije, odnosno do uništavanja velikih površina pod šumom. Aktivista Grinpisa Bustar Maiter, pokušava da osigura da kineske kompanije ne krše zakone o zaštiti šuma. priča Maiter. Radnici koji rade u kineskim kompanijama su takođe zabrinuti. U Liberiji gde su Kinezi prestigli Amerikance kao vodeći poslovni partneri, mnogi radnici su nezadovoljni i žale se na loše postupanje i slabo plaćanje od strane kineskih šefova. kaže jedna žena koja je učestvovala u protestima u Monroviji. Kineski zvaničnici demantuju takve i slične izjave. Takođe navode da se, za razliku od zapadnih investitora, kineski investitori ne mešaju u unutrašnju politiku zemalja u koju ulažu. U ruralnim delovima Senegala, vlasnik fabrike za preradu susama, Riping Ujang kaže: Cene većine sirovina su značajno porasle od početka ovog veka što se poklapa i sa rastom kineskih potreba. Ekonomisti smatraju da bi cene sirovina mogle da nastave da rastu u narednih 10 godina, a da će velika kineska potražnja za sirovinama nastaviti da raste još više i da ima sve značajnije posledice.